kalixlouiis/myanmar-wikipedia-corpus huggingface dataset:
လက်သည်းနီဖျက်ဆေး လက်သည်းနီဖျက်ဆေးသည် အော်ဂဲနစ်ပစ္စည်းတစ်ခုဖြစ်သည်။
လက်သည်းနီဖျက်ဆေးအရည်ပုလင်းသည် ချည်သားစကလေးဖြင့် တွဲဖက် အသုံးပြုရသည်။
"One More Light" သည် အမေရိကန် ရော့ခ် ဂီတအဖွဲ့ Linkin Park ၏ သီချင်းဖြစ်သည်။
ထိုသီချင်းသည် Linkin Park၏ ၉ ခုမြောက် အယ်လ်ဘမ် (၇ ခု မြောက် စတူဒီယို အယ်လ်ဘမ်) One More Light မှ ခေါင်းစီးတေးဖြစ်သည်။
ထိုသီချင်းသည် ကင်ဆာရောဂါနှင့် ဆုံးပါးသွားသော အဖွဲ့ဝင် တစ်ဦးအကြောင်းဖြစ်ပြီး အင်္ဂလိပ်လူမျိုး တေးရေးဆရာ Eg White နှင့် တွဲဖက်ရေးသားထားသည်။
"One More Light" ကို US contemporary hit radio တွင် အောက်တိုဘာ ၃ ရက်၊ ၂၀၁၇ တွင် အယ်လ်ဘမ်၏ တတိယမြောက် သီချင်းအဖြစ် ထုတ်လွှင့်ခဲ့သည်။
Chester Bennington ကွယ်လွန်ပြီးမှ ဖြန့်ချိခဲ့သော တတိယမြောက်သီချင်းလည်း ဖြစ်သည်။
နောက်ခံ ၂၀၁၆ ခုနှစ်နှောင်းပိုင်းတွင် Shinoda သည် အင်္ဂလိပ်လူမျိုး တေးရေးဆရာ Eg White တွဲဖက်လုပ်ကိုင်နေကြောင်း ထုတ်ဖော်ပြောဆိုခဲ့သည်။
Eighth Studio Update, November 14, 2016Linkin Park’s Mike Shinoda Talks Pop Co-Writes Radio.com အယ်လ်ဘမ်၏ အဓိကသီချင်းဖြစ်သော "Heavy" အကြောင်းပြောဆိုထားသော အင်တာဗျူးတစ်ခုတွင် Shinoda က "One More Light" အကြောင်းပြောဆိုခဲ့ခြင်းဖြစ်သည်။
102.1 the Edge - FB LIVE - LINKIN PARK, March 17, 2017Linkin Park im Interview: War es das letzte Album? - YouTube, April 12, 2017 White ရေးမည့်အကြောင်းအရာကို မေးသောအခါ၌ Shinoda က ဆုံးပါးသွားသော သူငယ်ချင်းအကြောင်းဟု ဖြေဆိုခဲ့သည်။
Shinoda က သို့သော် ထိုသီချင်း အကြောင်းအရာသည် ဆိုးဝါးသောဆုံးရှုံးမှုအစား မိမိ၏ ဂရုစိုက်မှုကို အခြားသူများအား သိစေလိုခြင်း ဖြစ်ကြောင်း ပြောကြားခဲ့သည်။
Linkin Park's Mike Shinoda | Full Interview, February 16, 2017 နောက်ပိုင်းတွင် ထိုသူငယ်ချင်းဆိုသူသည် Warner Bros. Records တွင် ၂၅ နှစ်ကြာ လုပ်ကိုင်ခဲ့သော ၂၀၁၅ အောက်တိုဘာတွင် ကင်ဆာဖြင့် ဆုံးပါးသွားခဲ့သူ Amy ZaretLinkin Park Races Go-Karts & Breaks Down The Making Of 'One More Light' | IRL - YouTube, May 24, 2017ဖြစ်ကြောင်း Mike က ပြောကြားခဲ့သည်။
Amy Zaret, Warner Bros. Records Veteran, Dies | Billboard, October 14, 2015 Linkin Park ၏ သီချင်းသည် Warner ၌ အလုပ်လုပ်နေသူများကိုပင် အံ့အားသင့်စေခဲ့ပြီး အချို့မှာ မျက်ရည်မဆည်နိုင်ဖြစ်ကာ သူ့အကြောင်းကို ပြန်ပြောပြကြကာ ထိခိုက်ခံစားခဲ့ကြရသည်။
ထိုသီချင်းကို Amy Zaret ထက် တစ်ရက်စောကာ ဆုံးပါးသွားခဲ့သူဖြစ်သော Chris Cornell အတွက်ရည်ရွယ်၍လည်း TV အစီအစဉ်တစ်ခုဖြစ်သော Jimmy Kimmel Live! တွင်ထုတ်လွှင့်ခဲ့သည်။
Linkin Park Dedicate 'One More Light' to Chris Cornell on 'Kimmel' Fuse ပင်တိုင်အဆိုတော်ဖြစ်သော Chester Bennington သည် ၂၀၁၇ ဇူလိုင် ၂၀ တွင် အဆုံးစီရင်ခဲ့ပြီးနောက် အဖွဲ့သည် "One More Light" ကို နောက်ထပ်ထုတ်လွှင့်မည့် သီချင်းအဖြစ်ရွေးချယ်ခဲ့သည်။
"One More Light သည် တစ်စုံတစ်ယောက်ကို ဆုံးရှုံးခဲ့ရသူများအတွက် ချစ်ခြင်း မေတ္တာများ ဖြန့်ဝေဖို့ ရည်ရွယ်ရေးသားခဲ့တာပါ။
အခုတော့ ကျွန်တော်တို့က ဆုံးရှုံးရတဲ့လူတွေ နေရာက ဖြစ်နေတယ်။
အမှတ်တရ အဖြစ်အပျက်တွေ၊ အနုပညာ၊ ဗီဒီယို၊ ပုံရိပ်တွေက အဖွဲ့နဲ့ ကျွန်တော်တို့ရဲ့ ချစ်ရတဲ့ သူငယ်ချင်း Chester အပေါ်ထားရှိတဲ့ တစ်ကမ္ဘာလုံးမှာ ရှိတဲ့ ပရိသတ်တွေရဲ့ ချစ်ခြင်းမေတ္တာနဲ့ ထောက်ပံ့မှုတွေပါပဲ။
ကျွန်တော်တို့အနေနဲ့ အလွန်ပဲ ကျေးဇူးတင်ရှိပြီး ထပ်မံတွေ့ဆုံဖို့ မစောင့်နိုင်လောက်အောင်ပါပဲ"'' ဟု Shinoda မှ ရေးသားခဲ့သည်။
One More Light (Official Video) - Linkin Park, September 18, 2017. သီချင်းဗီဒီယို "One More Light" သီချင်းအတွက် တရားဝင် ဗီဒီယိုကို Joe Hahn နှင့် Mark Fiore တို့က ရိုက်ကူးခဲ့ပြီး Linkin Park အဖွဲ့၏ YouTube ချန်နယ်တွင် ၂၀၁၇ စက်တင်ဘာ ၁၈ရက်က လွှင့်တင်ခဲ့သည်။
၎င်းဗီဒီယိုတွင် Chester ၏ ပရိသတ်များအလယ် သီဆိုဖျော်ဖြေနေမှုပုံရိပ်များ၊ live show ဖျော်ဖြေနေမှုပုံရိပ်များ၊ ယခင် ဖြန့်ချိခဲ့သော သီချင်းဗီဒီယိုများထဲမှ ပုံရိပ်များ၊ အဖွဲ့၏ ဖြတ်သန်းမှုပုံရိပ်များဖြင့် စီစဉ်တင်ဆက်ထားခြင်း ဖြစ်သည်။
ဗီဒီယိုပြုလုပ်မှုအတွက် Hahn၏ ပြောစကားများမှာ ဤဗီဒီယို စတင်လွှင့်တင်ပြီးနောက် ၂၄နာရီအတွင်း ကြည့်ရှုသူပေါင်း ၃ သန်းအထိရှိခဲ့သည်။
စက်တင်ဘာ ၂၅ တွင်မူ ၁၀ သန်းကျော်အထိ ရှိခဲ့သည်။
Personnel အဖွဲ့ Chester Bennington – တေးဆို Mike Shinoda – ကီးဘုတ်, ထုတ်လုပ်ရေး Brad Delson – ဂစ်တာ, ထုတ်လုပ်ရေး Dave "Phoenix" Farrell – ဘေ့စ်ဂစ်တာ Mr. Hahn – samples, programming Additional musicians ဂစ်တာ နှင့် စန္ဒယား Eg White ထုတ်လုပ်ရေး ရေးသားသူ Mike Shinoda ၊ Francis White ထုတ်လုပ်သူ Mike Shinoda ၊ Brad Delson Vocal production by Emily Wright Music performed by Linkin Park သီဆိုသူ Chester Bennington ၊ Mike Shinoda Chester's vocals recorded at The Pool Recording Studio, London, UK Mike's vocals recorded at The Warehouse Studio, Vancouver, British Columbia, Canada Music recorded at Larrabee Studios, North Hollywood, CA and Sphere Studios, North Hollywood, CA Engineered by Ethan Mates, Mike Shinoda and Josh Newell Assistant engineer: Alejandro Baima Studio B assistant engineer: Warren Willis Studio drum tech: Jerry Johnson Mixed by Manny Marooquin at Larrabee Studios, North Hollywood, CA Mix engineer: Chris Galland assisted by Jeff Jackson and Robin Florent Charts Chart (2017)Peak position Australia (ARIA) 85 France (SNEP) 111 Italy (FIMI) 79 Philippines (Philippine Hot 100) 55 Release history Region Date Format Label United States October 2, 2017 Hot adult contemporary radioWarner Bros. October 3, 2017 Contemporary hit radio ကိုးကား Category:လင်ကင်းပါ့ သီချင်းများ။
အစ္စလာမ်မစ် ကိုင်ရို သည် အီဂျစ်နိုင်ငံ ကိုင်ရိုမြို့ မြို့လယ်နေရာ၏ တစိတ်တဒေသဖြစ်ပြီး တံတိုင်းကာရံထားသော မြို့တော်ဟောင်း၏ ပတ်ဝန်းကျင်နှင့် ကိုင်ရိုရဲတိုက် ပတ်ဝန်းကျင်တို့ပါဝင်ကာ ရာပေါင်းများစွာသော ဗလီများ၊ သင်္ချိုင်းဂူများ၊ မဒရာဆာ့ ဟုခေါ်သော ကျောင်းများ၊ စံအိမ်များ ၊ ကာရာဗန်ဆီရိုင်းခေါ် လမ်းနံဘေး ညအိပ်ထမင်းဆိုင်များ နှင့် ခံတပ်များ ရှိပြီး အစ္စလာမ်မစ်ခေတ် အတွင်းက တည်ဆောက်ခဲ့ခြင်း ဖြစ်သည်။
e.g. O'Neill, Zora et al. 2012. Lonely Planet: Egypt (11th edition). ၁၉၇၉ ခုနှစ်တွင် ကမ္ဘာ့ကုလသမဂ္ဂ ၏ ပညာရေး၊ သိပ္ပံနှင့် ယဉ်ကျေးမှု ဆိုင်ရာ အဖွဲ့အစည်း ယူနက်စကို မှ ကမ္ဘာ့အမွေအနှစ်နေရာ အဖြစ် သတ်မှတ်ခဲ့ပြီး " ကမ္ဘာပေါ်ရှိ ရှေးအကျဆုံး အစ္စလာမ်မြို့တော်များထဲမှ တစ်ခု ဖြစ်ပြီး ဗလီများ၊ မဒရာဆာ့ များ၊ ရေချိုးခန်းများ နှင့် ရေပန်းများ ရှိသည့်မြို့ " နှင့် "အစ္စလာမ်ကမ္ဘာ၏ အဓိကနေရာသစ် တစ်ခုဖြစ်ပြီး ၁၄ ရာစုတွင် ရွှေရောင်ခေတ်သို့ ရောက်ရှိခဲ့သောမြို့" ဟု ရည်ညွှန်းဖော်ပြခဲ့သည်။
UNESCO, Decision Text, World Heritage Centre, retrieved 21 July 2017 ကိုးကား Category:အီဂျစ်နိုင်ငံရှိ ကမ္ဘာ့အမွေအနှစ်နေရာများ။
အဘူမီနာသည် ရှေးဟောင်း အီဂျစ် နှောင်းပိုင်းခေတ်တွင် မြို့တစ်မြို့၊ ခရစ်ယာန်ဘုန်းကြီးကျောင်း အစုအဝေး နှင့် ခရစ်ယာန် ဘုရားဖူးတို့ လာရောက်ရာ နေရာ တစ်ခု ဖြစ်ပြီး အလက်ဇန္ဒရီးယားမြို့ ၏ အနောက်တောင်ဘက် ၂၈မိုင် (၄၅ ကီလိုမီတာ) အကွာတွင် တည်ရှိသည်။
၎င်း၏ အကြွင်းအကျန်များကို ၁၉၇၉ ခုနှစ်တွင် ယူနက်စကိုမှ ကမ္ဘာ့အမွေအနှစ်နေရာ အဖြစ် သတ်မှတ်ခဲ့သည်။
မြေပြင်ပေါ်သို့ ထိုးထွက်နေသော အကြွင်းအကျန် အနည်းငယ်သာ ရှိသော်လည်း ဂရိတ် ဘာဆေလီကာ ကဲ့သို့သော အဓိက အဆောက်အဦးများ၏ အုတ်မြစ်များကိုမူ အလွယ်တကူ မြင်တွေ့နိုင်သေးသည်။
ထိုဒေသရှိ လတ်တလော စိုက်ပျိုးမွေးမြူရေး လုပ်ငန်းများကြောင့် ရေမျက်နှာပြင် သိသာစွာ မြင့်တက်လာခဲ့သဖြင့် ထိုဒေသ အတွင်းရှိ အဆောက်အဦးများမှာ ပြိုကျခြင်း ယိမ်းယိုင်ခြင်းများ ဖြစ်ပေါ်လာစေသည်။
၂၀၀၁ ခုနှစ်တွင် ထိုနေရာအား စိုးရိမ်ရသော ကမ္ဘာ့အမွေအနှစ်နေရာ စာရင်းသို့ ထည့်သွင်းခဲ့သည်။
အာဏာပိုင်များ အနေနှင့် ထိုနေရာရှိ အစိုးရိမ်ရဆုံး အဆောက်အဦးများ၏ အောက်ခြေသို့ သဲများ ထည့်သွင်းခဲ့ရလေသည်။
Extraterritorial property of the Holy See in Castel Gandolfo: 1. Papal palace with adjacent garden 2. Garden of the Villa Cybo 3. Villa Barberini, gardens and agricultural area 4. Oliveto ex-Bacelli 5. Church of San Tommaso di Villanova ဟိုးလီးဆီး၏ ပိုင်နက်များကို ၁၉၂၉ ခုနှစ် အီတလီဘုရင့်နိုင်ငံတော် နှင့် ချုပ်ဆိုသော လက်တီယန် စာချုပ် အရ အုပ်ချုပ်သည်။
အီတလီ၏ ပိုင်နက် အတွင်း ဖြစ်သော်လည်း အချို့နေရာများမှာ နိုင်ငံခြား သံရုံးများကဲ့သို့ပင် သံတမန်ဆိုင်ရာ ကင်းလွတ်ခွင့်များကို ရရှိခံစားနိုင်ကြသည်။
see Article 13, 14, 15 and 16 in the Lateran Treaty ကိုးကား Category:အီတလီနိုင်ငံရှိ ကမ္ဘာ့အမွေအနှစ်နေရာများ။
အောက်ပါတို့သည် မြန်မာနိုင်ငံရှိ နည်းပညာတက္ကသိုလ်များ စာရင်း ဖြစ်သည်။
နည်းပညာတက္ကသိုလ်များသည် သိပ္ပံနှင့် နည်းပညာ ဝန်ကြီးဌာန၊ အဆင့်မြင့်သိပ္ပံနှင့် နည်းပညာဦးစီးဌာန လက်အောက်တွင် ပါရှိသည်။
နည်းပညာတက္ကသိုလ်များ ရန်ကုန်နည်းပညာတက္ကသိုလ် မန္တလေးနည်းပညာတက္ကသိုလ် နည်းပညာတက္ကသိုလ်(မန္တလေး) နည်းပညာတက္ကသိုလ်(ရတနာပုံဆိုင်ဘာစီးတီး) ပြည်နည်းပညာတက္ကသိုလ် ​နေပြည်​တော်နည်းပညာတက္ကသိုလ် နည်းပညာတက္ကသိုလ်(ကလေး) နည်းပညာတက္ကသိုလ်(ကျိုင်းတုံ) နည်းပညာတက္ကသိုလ်(စစ်ကိုင်း) နည်းပညာတက္ကသိုလ်(စစ်တွေ) နည်းပညာတက္ကသိုလ်(တောင်ကြီး) နည်းပညာတက္ကသိုလ်(တောင်ငူ) နည်းပညာတက္ကသိုလ်(ထားဝယ်) နည်းပညာတက္ကသိုလ်(ပခုက္ကူ) နည်းပညာတက္ကသိုလ်(ပင်လုံ) နည်းပညာတက္ကသိုလ်(ပုသိမ်) နည်းပညာတက္ကသိုလ်(ဗန်းမော်) နည်းပညာတက္ကသိုလ်(ဘားအံ) နည်းပညာတက္ကသိုလ်(မကွေး) နည်းပညာတက္ကသိုလ်(မအူပင်) နည်းပညာတက္ကသိုလ်(မိတ္ထီလာ) နည်းပညာတက္ကသိုလ် (ကျောက်ဆည်) နည်းပညာတက္ကသိုလ်(မုံရွာ) နည်းပညာတက္ကသိုလ်(မော်လမြိုင်) နည်းပညာတက္ကသိုလ်(မြစ်ကြီးနား) နည်းပညာတက္ကသိုလ်(မြိတ်) နည်းပညာတက္ကသိုလ်(မှော်ဘီ) နည်းပညာတက္ကသိုလ်(ရမည်းသင်း) နည်းပညာတက္ကသိုလ်(လားရှိုး) နည်းပညာတက္ကသိုလ်(လွိုင်ကော်) နည်းပညာတက္ကသိုလ်(သန်လျင်) နည်းပညာတက္ကသိုလ်(ဟင်္သာတ) ရန်ကုန်အနောက်ပိုင်းနည်းပညာတက္ကသိုလ် နည်းပညာတက္ကသိုလ်(ကျောက်ဖြူ) ကိုးကား။
ပုပ်ရဟန်းမင်းကြီး၏ ဗာတီကန်တံတိုင်းပြင်ပရှိ စိန့်ပေါလ်၏ ဘာဆေးလီကာ အား ဗာတီကန်တံတိုင်းပြင်ပရှိ စိန့်ပေါလ် ဟု အများစု က ခေါ်ဆိုကြပြီး ရောမမြို့ရှိ ရှေးခေတ် ပုပ်ရဟန်းမင်းကြီး၏ အဓိက ဘာဆေးလီကာ ၄ ခု တွင် တစ်ခု အပါအဝင် ဖြစ်ပြီး အခြား ၃ ခုမှာ လက်တီရန်ရှိ စိန့်ဂျွန် ဘာဆေးလီကာ၊ စိန့်ပီတာ ဘာဆေးလီကာ နှင့် စိန့်မေရီ မေဂျာ တို့ ဖြစ်ကြသည်။
ဆန်တာမာရီယာ ဒဲလေ ဂရာဇီ ဘုရားကျောင်းသည် သည် အီတလီနိုင်ငံ မြောက်ပိုင်း မီလန်မြို့ ရှိ ဘုရားကျောင်းနှင့် ဒိုမီနီကန် ကွန်ဗင့်ကျောင်း တစ်ခုဖြစ်ပြီး ယူနက်စကို၏ ကမ္ဘာ့အမွေအနှစ်နေရာ စာရင်းတွင် ပါဝင်သည်။
ကွန်ဗင့်ကျောင်း၏ ထမင်းစားခန်း နံရံတွင် လီယိုနာဒိုဒါဗင်ချီ ၏ နောက်ဆုံး ညစာစားပွဲ ပန်းချီကားကို ရေးဆွဲထားသည်။
ကာမိုနီကာ တောင်ကြား သို့ ဗယ်လ်ကာမိုနီကာရှိ ကျောက်ထွင်းပန်းချီများ သည် အီတလီနိုင်ငံ ဘရက်ရှာ ခရိုင်တွင် တည်ရှိပြီး ကမ္ဘာပေါ်တွင် သမိုင်းမတင်မီခေတ်က ကျောက်ထွင်းပန်းချီများ အများဆုံး စုစည်းနေရာ နေရာ တစ်ခု ဖြစ်သည်။
ထိုစုစည်းမှုကို ယူနက်စကိုမှ ၁၉၇၉ ခုနှစ်တွင် အသိအမှတ်ပြုခဲ့ပြီး အီတလီနိုင်ငံတွင် ပထမဆုံး ကမ္ဘာ့အမွေအနှစ်နေရာ အဖြစ် သတ်မှတ်ခြင်း ခံရသည်။
ယူနက်စကိုမှ ရုပ်ပုံနှင့် သင်္ကေတ ၁၄၀,၀၀၀ ကျော်ကို အသိအမှတ်ပြုခဲ့သော်လည်း ထပ်မံတွေ့ရှိမှုများ အရ ကက်တလောက် အတွင်း ပါဝင်သော ပန်းချီများမှာ ၂၀၀,၀၀၀ Piero Adorno, Mesolitico e Neolitico, p. 16. နှင့် ၃၀၀,၀၀၀ ကြား အထိ ရှိသည်။
ကျောက်ထွင်းပန်းချီများသည် တောင်ကြား၏ မျက်နှာပြင် အားလုံးတွင် ပြန့်ကျဲတည်ရှိနေသော်လည်း ဒါဖို ဘွာရီယို တယ်ရမီ ဒေသ၊ ကာပို ဒီ ပွန်တယ် ဒေသ၊ နက်ဒရိုဒေသ၊ ချင်ဗယ်ဂိုဒေသ နှင့် ပတ်စ်ပါးဒို ဒေသတို့တွင် အများဆုံး စုစည်းတည်ရှိလျက် ရှိသည်။
ဒူဗရော့ဗ်နစ်ခ်မြို့ ; သည် အေဒြီယက်တစ်ပင်လယ် ပေါ်တွင် တည်ရှိသော ခရိုအေးရှားနိုင်ငံမှ မြို့တော်တစ်ခုဖြစ်ပြီး ဒယ်လ်မားရှား ဒေသတွင် တည်ရှိသည်။
မြေထဲပင်လယ် ဒေသ အတွင်း အထင်ရှားဆုံး ကမ္ဘာလှည့်ခရီးသွားများ လာရောက်လည်ပတ်ရာ နေရာ တစ်ခု ဖြစ်သည့် အပြင် ဆိပ်ကမ်းမြို့ တစ်မြို့ နှင့် ဒူဗရော့ဗ်နစ်ခ်-နာရက်ဗာ ကောင်တီ၏ အချက်အချာ နေရာလည်း ဖြစ်သည်။
၂၀၁၁ ခုနှစ် သန်းခေါင်စာရင်း အရ လူဦးရေ ၄၂,၆၁၅ ဦး ရှိသည်။
၁၉၇၉ ခုနှစ်တွင် ယူနက်စကိုမှ ကမ္ဘာ့အမွေအနှစ်နေရာ အဖြစ်သတ်မှတ်ခြင်း ခံခဲ့ရသည်။
မြို့၏ ကြွယ်ဝချမ်းသာမှုသည် သမိုင်းကြောင်းအရ ရေကြောင်းကုန်သွယ်ရေး အပေါ်တွင် မူတည်နေခဲ့ပြီး ရာဂူဆာ သမ္မတနိုင်ငံ၏ မြို့တော် ဖြစ်ခဲ့သည်။
အထူးသဖြင့် ၁၅ ရာစု နှင့် ၁၆ ရာစု အတွင်း အလွန် ဖွံ့ဖြိုး တိုးတက်ခဲ့ပြီး ချမ်းသာကြွယ်ဝမှု နှင့် သံတမန်ရေးရာ ကျွမ်းကျင်မှုတို့ကြောင့် ကျော်ကြားခဲ့သည်။
၁၉၉၁ ခုနှစ် ယူဂိုဆလားဗီးယားနိုင်ငံ ပြိုကွဲချိန်တွင် ဒူဗရော့ဗ်နစ်မြို့သည် ယူဂိုဆလပ် ပြည်သူ့ တပ်မတော် တွင် ပါဝင်သော ဆာ့ဘ် နှင့် မွန်တီနီဂရိုး စစ်သားတို့၏ သိမ်းပိုက်မှုကို ၇ လတာမျှ ကြာအောင် ခံခဲ့ရပြီး တိုက်ခိုက်မှုများကြောင့် သိသာထင်ရှားစွာ ပျက်စီးမှုများ ရှိခဲ့သည်။
B.Anzulovic: Heavenly Serbia: From Myth to Genocide, NYU Press, 1999K. Morrison: Montenegro: A Modern History, I. B. Tauris, 2009Dr. Katheleen Wilkes devoted her life to the victory of Croatia http://www.croatianhistory.net/etf/wilkes.htmlNew York Times, November 1991, Serbia's Spiteful War, https://www.nytimes.com/1991/11/06/opinion/serbia-s-spiteful-war.htmlNew York Times, November 1992, As Siege Ends, Croats Return to Ruined City, https://www.nytimes.com/1992/11/03/world/as-siege-ends-croats-return-to-ruined-city.html ၁၉၉၀ ခုနှစ်များ နှင့် ၂၀၀၀ ခုနှစ်များ၏ အစောပိုင်းတွင် ပြုပြင်ရေး ပြန်လည်တည်ဆောက်ရေး လုပ်ငန်းများ လုပ်ကိုင်ခဲ့ပြီးနောက် ဒူဗရော့ဗ်နစ်ခ်သည် မြေထဲပင်လယ်ဒေသ၏ ထိပ်ဆုံး ကမ္ဘာလှည့် ခရီးသွား နေရာ တစ်ခု အဖြစ် ပြန်လည် အသက်ဝင်လာခဲ့သည်။
ရက် ဟုခေါ်ပြီး ခေတ်သစ် ဆားဘီးယား သမိုင်းစာအုပ်များတွင် စတာရီရက် (ရှေးဟောင်းရက် ဟု အဓိပ္ပာယ်ရသည်။
) ဟု ရေးသားကြသော စတာရီရက် မှာ ဆားဘီးယားနိုင်ငံ နိုဗီပါဇာမြို့၏ အနောက်ဘက် ၁၁ ကီလိုမီတာအကွာ ယခင် "စတာရို တာဂိုဗစ်ရှ်တဲ့" ဈေးဟောင်းနေရာ တွင် ရှိသော အလယ်ခေတ် ခံတပ် တစ်ခု ဖြစ်သည်။
ရှေးဟောင်းရက် သည် အလယ်ခေတ် ဆားဘီးယား ရက်စ်ကာနိုင်ငံ၏ ပထမဆုံး မြို့တော် ဖြစ်ခဲ့ပြီး အချိန်ကာလ ကြာမြင့်စွာပင် အရေးပါသော နေရာ တစ်ခု ဖြစ်ခဲ့သည်။
ယနေ့ခေတ် ရပ်စကာ ဒေသတွင် တည်ရှိပြီး မြို့တော်မှာ အလယ်ခေတ် အစောပိုင်း နိုင်ငံ၏ အလယ်ဗဟိုတွင် တည်ရှိသည်။
၉ ရာစု မတိုင်မီကပင် တည်ထောင်ခဲ့ပြီး ၁၃ ရာစုသို့ တွင် မနေထိုင်တော့ဘဲ စွန့်ခွာခဲ့ကြသည်။
အိုးဆားဘီးယား ဟုခေါ်သော နေရာတွင် တည်ရှိပြီး ရပ်စကာ ချောက်ကမ်းပါး တလျှောက်တွင်တည်ရှိကာ ပတ်ဝန်းကျင် ဒေသများဖြစ်သော အနောက်ဘက်ရှိ ဇီတာ နှင့် ဘော့စနီးယား ၊ တောင်ဘက်ရှိ ကိုဆိုဗို နှင့် မက်တိုးဟီးယား ဒေသ တို့၏ ကုန်သွယ်ရေး လမ်းကြောင်း လမ်းဆုံရာ နေရာကောင်း တစ်ခုတွင် တည်ရှိသည်။
ယနေ့အချိန်တွင် ရက် ခံတပ်သည် ခြံဝင်းခေတ်မထားသော အကာအကွယ် မရှိသော အပျက်အစီးများ ကြားတွင် တည်ရှိသည်။
သို့သော်လည်း ထိုဒေသကို ပြန်လည်တည်ဆောက်ရန် အတွက် အစီအစဉ် ရှိသည်။
ရက် နှင့် အလွန်နီးစပ်သော ပတ်ဝန်းကျင်တွင် အလယ်ခေတ်မှ ရင်သပ်ရှုမောဖွယ်ရာ အဆောက်အဦးများ ရှိပြီး ခံတပ်များ၊ ဈေးဟောင်းများ၊ ဘုရားရှိခိုးကျောင်းများ နှင့် ဘုန်းကြီးကျောင်းများ ပါဝင်သည်။
ဆားဘီးယား အလယ်ခေတ် ဆိုပိုကားနီ ဘုန်းကြီးကျောင်း သည် အနောက်ကမ္ဘာနှင့် ဘိုင်ဇန်တိုင်း ကမ္ဘာတို့ကြား ဆက်သွယ်မှု အတွက် သက်သေ အထောက်အထား တစ်ခုပင်ဖြစ်သည်။
စတာရီရက် နှင့် အနီးတွင် ရှိသော ဆိုပိုကားနီ ဘုန်းကြီးကျောင်း တို့သည် ယူနက်စကို၏ ကမ္ဘာ့အမွေအနှစ်နေရာ အဖြစ် သတ်မှတ်ခံရပြီး ဖြစ်ကာ ပြန်လည် တည်ဆောက်နေသာ ၁၂ရာစု စတာရီရက် ဘုန်းကြီးကျောင်း သည်လည်း ယူနက်စကို၏ ကမ္ဘာ့အမွေအနှစ်နေရာ သတ်မှတ်ချက်တွင် ပါဝင်လာနိုင်သည်။
ဆိုပိုကားနီ ဘုန်းကြီးကျောင်း သည် ဆာဘီးယား၏ ပထမ စတက်ဖန် ယူရော့စ်ဘုရင်မှ လှူဒါန်းခဲ့သော ဘုန်းကြီးကျောင်း ဖြစ်ပြီး ၁၂၅၉ မှ ၁၂၇၀ အတွင်းတွင် တည်ဆောက်ခဲ့ကာ ဆားဘီးယား အလယ်ခေတ် နိုင်ငံ တစ်ခု၏ အလယ်ဗဟို ရက် ဒေသအတွင်း ရပ်စကာ မြစ်၏ မြစ်ဖျားခံရာ ဒေသ အနီးတွင် တည်ရှိသည်။
၁၉၇၉ ခုနှစ်တွင် ယူနက်စကို၏ ကမ္ဘာ့အမွေအနှစ်နေရာ စာရင်းသို့ စတာရီရက် ခံတပ် နှင့် အတူ ထည့်သွင်းသတ်မှတ်ခဲ့သည်။
ပုံများ Category:ဆားဘီးယားနိုင်ငံရှိ ကမ္ဘာ့အမွေအနှစ်နေရာများ။
ဒိုင်အိုကလက်ရှန်း၏ နန်းတော် သည် ရောမ အင်ပိုင်ယာ ဒိုင်အိုကလက်ရှန်း အတွက် ၄ရာစု နှစ်တွင် တည်ဆောက်ခဲ့သော ရှေးဟောင်း နန်းတော် ဖြစ်ပြီး ယနေ့ခေတ်တွင် ခရိုအေးရှားနိုင်ငံ စပလစ်မြို့ဟောင်း၏ တစ်ဝက်ခန့်အား နေရာယူထားသည်။
ဒိုင်အိုကလက်ရှန်း ဘုရင် အငြိမ်းစားယူချိန်တွင် နေထိုင်ရန် အတွက် တည်ဆောက်ခဲ့သဖြင့် နန်းတော်ဟု ခေါ်သော်လည်း အဆောက်အဦးမှာ ကြီးမားပြီး ခံတပ်ကြီး တစ်ခုနှင့် တူသဖြင့် အခေါ်အဝေါ်မှာ မလျော်ညီသည့်ပမာ ထင်ရသည်။
အဆောက်အဦး၏ တစ်ဝက်ခန့်မှာ ဒိုင်အိုကလက်ရှန်း၏ ကိုယ်ရေးကိုယ်တာ နေရာ ဖြစ်ပြီး အခြားတစ်ဝက်မှာ စစ်တန်းလျားများ ဖြစ်သည်။
ဒိုင်အိုကလက်ရှန်းသည် အေဒီ ၃၀၅ ခုနှစ် မေလ ၁ ရက်တွင် အငြိမ်းစားယူရန် ပြင်ဆင်ခဲ့ပြီး ကြီးမားသော နန်းတော်ကြီးကို တည်ဆောက်ခဲ့သည်။
ရောမပြည်နယ် ဒါလ်မေးရှား၏ မြို့တော် ဖြစ်သော ဆလိုနာ မှ ၄ မိုင် အကွာတွင် တည်ရှိကာ ဒါလ်မေးရှား ကမ်းရိုးတန်းမှ အနည်းငယ်မျှ ထိုးထွက်နေသာ ကျွန်းဆွယ်၏ ပင်လယ်အော်ပေါ်တွင် တည်ရှိသည်။
upright|ရေကန်များကို ဂြိုဟ်တုမှ မြင်ရပုံ ပလစ်ဗစ် ရေကန်များ အမျိုးသားဥယျာဉ် သည် အရှေ့တောင် ဥရောပတွင် ရှေးအကျဆုံး အမျိုးသား ဥယျာဉ် တစ်ခု ဖြစ်ပြီး ခရိုအေးရှားနိုင်ငံ တွင် အကြီးဆုံးသော အမျိုးသားဥယျာဉ် ဖြစ်သည်။
ခရိုအေးရှားနိုင်ငံတွင် အခြား အမျိုးသားဥယျာဉ် ၇ ခု ရှိပြီး သဘာဝဥယျာဉ် ၁၀ ခု လည်း ရှိသည်။
၁၉၇၉ ခုတွင် ပလစ်ဗစ် ရေကန်များ အမျိုးသားဥယျာဉ် အား ယူနက်စကို၏ ကမ္ဘာ့အမွေအနှစ်နေရာ စာရင်းတွင် ထည့်သွင်း ခဲ့သည်။
အမျိုးသားဥယျာဉ်အား ၁၉၄၉ ခုနှစ်တွင် တည်ထောင်ခဲ့ပြီး ခရိုအေးရှားနိုင်ငံ အလယ်ပိုင်း တောင်ကုန်းထူထပ်သော ဒေသ တွင် တည်ရှိကာ ဘော့စနီးယားနှင့် ဟာဇီဂိုးဗီးနားနိုင်ငံ နယ်စပ်တွင် တည်ရှိသည်။
အရေးပါသော တောင်မြောက်လမ်းမသည် အမျိုးသားဥယျာဉ် ဒေသကို ဖြတ်သန်းသွားပြီး ခရိုအေးရှား ကုန်းတွင်းပိုင်းအား အေဒြီယက်တစ်ပင်လယ် ကမ်းရိုးတန်း ဒေသနှင့် ဆက်သွယ်ပေးထားသည်။
ထိန်းသိမ်းစောင့်ရှောက်ထားသော ဧရိယာမှာ ၂၉၆.၈၅ စတုရန်း ကီလိုမီတာ (၇၃,၃၅၀ ဧက) မျှ ရှိသည်။
၉၀ ရာခိုင်နှုန်းသော ဧရိယာမှာ လီကာ-ဆန့်ဂျ် ကောင်တီ တွင် တည်ရှိပြီး ကျန်ရှိသော ၁၀ ရာခိုင်နှုန်းမှာ ကာလိုဗက်ကောင်တီ တွင် တည်ရှိသည်။
နှစ်စဉ်တိုင်းတွင် ဧည့်သည် ၁ သန်းကျော် လာရောက်လည်ပတ်ကြသည်။
ဝင်ကြေးမှာ အချိန်အလိုက်ကွဲပြားပြီး လူများသော အချိန်တွင် လူကြီးတစ်ယောက်လျှင် ယူရို ၂၄ ဒေါ်လာ ခန့် အထိ ရှိသည်။
Plitvice Lakes National Park, Tickets , accessed 20 September 2017 ကိုးကား Category:ခရိုအေးရှားနိုင်ငံရှိ ကမ္ဘာ့အမွေအနှစ်နေရာများ။
နယူတန် (သင်္ကေတ - N) သည် အား (force) ၏ SI ယူနစ်ဖြစ်သည်။
၎င်းသည် အိုက်ဆက် နယူတန် (Isaac Newton) ကို အစွဲပြုခေါ်ဝေါ်ထားခြင်း ဖြစ်သည်။
အဓိပ္ပာယ်သတ်မှတ်ချက် တစ်နယူတန်သည် လိုအပ်သည့် အားတစ်ခု ဖြစ်သည်။
သက်ရောက်လိုက်သည့် အား၏ ဦးတည်ရာသို့ တစ်ကီလိုဂရမ် ဒြပ်ထုကို တစ်စက္ကန့်လျှင် တစ်မီတာရွေ့လျားရန် လိုအပ်သည့် အားပင် ဖြစ်သည်။
သာသနာရေးနှင့် ယဉ်ကျေးမှု ဝန်ကြီးဌာန သည် ၂၀၁၆ ခုနှစ်၊ ဦးထင်ကျော်အစိုးရလက်ထက်တွင် သာသနာရေးဝန်ကြီးဌာန နှင့် ယဉ်ကျေးမှုဝန်ကြီးဌာနတို့ကို ပေါင်း၍ဖွဲ့ စည်းခဲ့သော ဝန်ကြီးဌာနဖြစ်သည်။
http://www.president-office.gov.mm/?q=cabinet/union-government သမ္မတအသစ်ဖြစ်သူ ဦးထင်ကျော်က လွှတ်တော်သို့ ဝန်ကြီးဌာနများ၏ အမည်စာရင်းတင်သွင်းရာ "ယဉ်ကျေးမှုနှင့် သာသနာရေးဝန်ကြီးဌာန" အဖြစ် တင်သွင်းခဲ့သည်။
ထိုအမည်ကို ဝေဖန်မှုများ ရှိသဖြင့် "သာသနာရေးနှင့် ယဉ်ကျေးမှုဝန်ကြီးဌာန" ဟူ၍ အမည်ပြောင်းလဲခဲ့သည်။
ဖွဲ့စည်းပုံ သာသနာရေး ဦးစီးဌာန သာသနာတော်ထွန်းကားပြန့်ပွားရေး ဦးစီးဌာန အနုပညာ ဦးစီးဌာန ရှေးဟောင်းသုတေသနနှင့် အမျိုးသားပြတိုက် ဦးစီးဌာန သမိုင်းသုတေသနနှင့် အမျိုးသားစာကြည့်တိုက် ဦးစီးဌာန အပြည်ပြည်ဆိုင်ရာ ထေရဝါဒဗုဒ္ဓသာသနာပြု တက္ကသိုလ် ဝန်ကြီးများ ပြည်ထောင်စုဝန်ကြီးများ +ပြည်ထောင်စုဝန်ကြီးများ (၂၀၁၆ - ယနေ့အထိ)စဉ်ပုံအမည်တာဝန်သက်တမ်းဒုတိယဝန်ကြီးသမ္မတဝန်ကြီးချုပ်အစိုးရရင်းမြစ်၁။
100x100pxဦးအောင်ကို၃၀ မတ် ၂၀၁၆၃၀ မတ် ၂၀၁၈ထင်ကျော်ရာထူးမရှိ။
ဦးထင်ကျော်အစိုးရ၃၀ မတ် ၂၀၁၈၁ ဖေဖော်ဝါရီ ၂၀၂၁ဝင်းမြင့်ဦးဝင်မြင့်အစိုးရ၂။
100x100pxဦးကိုကို၁ ဖေဖော်ဝါရီ ၂၀၂၁၂ ဩဂုတ် ၂၀၂၃ဦးအေးထွန်း ဦးထွန်းအုံမြင့်ဆွေ (ယာယီ)မင်းအောင်လှိုင်မင်းအောင်လှိုင်အစိုးရ၃။
100x100pxဦးတင်ဦးလွင်၃ ဩဂုတ် ၂၀၂၃၃၁ ဇူလိုင် ၂၀၂၅ဦးအေးထွန်း ဒေါ်နုမြဇံ မြင့်ဆွေ (ယာယီ) မင်းအောင်လှိုင် (ယာယီ)၃၁ ဇူလိုင် ၂၀၂၅ယနေ့အထိဦးအေးထွန်း ဒေါ်နုမြဇံမင်းအောင်လှိုင် (ယာယီ)ညိုစောဦးညိုစောအစိုးရ ဒုတိယဝန်ကြီးများ စဉ်ပုံအမည်တာဝန်သက်တမ်းပြည်ထောင်စုဝန်ကြီးအစိုးရရင်းမြစ်၁။
100x100pxဦးအေးထွန်း၂၃ ဧပြီ ၂၀၂၁ - ၃၁ ဇူလိုင် ၂၀၂၅ဦးကိုကိုမင်းအောင်လှိုင်အစိုးရ၂။
100x100pxဦးထွန်းအုံ၂၃ ဧပြီ ၂၀၂၁ - ၂ မေ ၂၀၂၂ဦးကိုကိုမင်းအောင်လှိုင်အစိုးရ၃။
100x100pxဦးအေးထွန်း၃၁ ဇူလိုင် ၂၀၂၅ - ယနေ့အထိဦးတင်ဦးလွင်ဦးညိုစောအစိုးရ၄။
100x100pxဒေါ်နုမြဇံ၃၁ ဇူလိုင် ၂၀၂၅ - ယနေ့အထိဦးညိုစောအစိုးရ ကိုးကားချက် Category:မြန်မာနိုင်ငံ၏ ဝန်ကြီးဌာနများ။
အိုရစ်ဒေသမှ သဘာဝနှင့် ယဉ်ကျေးမှု ဆိုင်ရာ အမွေအနှစ်များ သည် အောက်ပါ နေရာ ၂ ခုကို ရည်ညွှန်းသည်။
အိုရစ်ဒေသမှ သဘာဝနှင့်ယဉ်ကျေးမှုဆိုင်ရာ အမွေအနှစ်များ (အယ်လ်ဘေးနီးယား)၊ အိုရစ်ရေကန်၏ အယ်လ်ဘေးနီးယားနိုင်ငံ ဘက်ခြမ်း ပိုဂရေးဒက်ဒေသတွင် တည်ရှိသည်။
အိုရစ်ဒေသမှ သဘာဝနှင့်ယဉ်ကျေးမှုဆိုင်ရာ အမွေအနှစ်များ (မက်စီဒိုးနီးယား)၊ အိုရစ်ရေကန်၏ မက်စီဒိုးနီးယား ဘက်ခြမ်း အိုရစ် ဒေသတွင် တည်ရှိသည်။
အိုရစ်ဒေသမှ သဘာဝနှင့်ယဉ်ကျေးမှုဆိုင်ရာ အမွေအနှစ်များ သည် အယ်လ်ဘေးနီးယားနိုင်ငံ ပိုဂရေးဒက် ဒေသတွင် အိုရစ်ရေကန် အနီးတွင် တည်ရှိသော ယူနက်စကို၏ ကမ္ဘာ့အမွေအနှစ်နေရာ စာရင်းဝင် ဖြစ်လာနိုင်သော နေရာ တစ်ခု ဖြစ်သည်။
ထိုဒေသအား ယူနက်စကိုသို့ "အယ်လ်ဘေးနီးယားနိုင်ငံ ယူနက်စကို အမြဲတမ်း ကိုယ်စားလှယ်အဖွဲ့" မှ ၂၀၁၁ ခုနှစ် စက်တင်ဘာ ၅ ရက်တွင် စာရင်း တင်သွင်းခဲ့ပြီး ယာယီစာရင်းတွင် ထည့်သွင်းခဲ့သည်။
အိုရစ်မြို့ သည် မြောက်မက်စီဒိုးနီးယားနိုင်ငံရှိ မြို့ တစ်မြို့ ဖြစ်ပြီး အိုရစ် စည်ပင်သာယာနယ်နိမိတ်၏ ရုံးထိုင်ရာမြို့ ဖြစ်သည်။
အိုရစ်ရေကန် ပေါ်တွင် တည်ရှိသော အကြီးဆုံး မြို့ ဖြစ်ပြီး နိုင်ငံအတွင်း အဋ္ဌမမြောက် အကြီးဆုံး မြို့ ဖြစ်ကာ ၂၀၀၂ ခုနှစ်တွင် လူဦးရေ ၄၂,၀၀၀ ကျော် နေထိုင်သည်။
အိုရစ်သည် ဘုရားကျောင်းပေါင်း ၃၆၅ ကျောင်းရှိခြင်းကြောင့် ထင်ရှားပြီး တစ်နှစ်ပတ်လုံး တစ်ရက်လျှင် တစ်ကျောင်း ဖြစ်သည်။
အိုရစ်အား ဘော်လ်ကန်ဒေသ၏ ဂျေရုဆလင်ဟု ရည်ညွှန်းကြသည်။
Between past and future: civil-military relations in post-communist Balkan states, Biljana Vankovska, Håkan Wiberg, I.B.Tauris, 2003, , p. 71. မြို့အတွင်း ပန်းချီကားပမာ အိမ်များနှင့် အဆောက်အဦးများရှိပြီး ခရီးသွားလုပ်ငန်းမှာ ထင်ရှားသည်။
စကော့ပြေ မြို့၏ အနောက်တောင်ဘက်တွင် တည်ရှိပြီး ရီဆင်မြို့ နှင့် ဘစ်တိုလာမြို့၏ အနောက်ဘက်တွင် ရှိသည်။
၁၉၇၉ ခုနှစ် နှင့် ၁၉၈၀ ခုနှစ်တို့တွင် အိုရစ်မြို့ နှင့် အိုရစ်ရေကန် တို့သည် ယူနက်စကို၏ ယဉ်ကျေးမှု နှင့် သဘာဝ ဆိုင်ရာ ကမ္ဘာ့အမွေအနှစ်နေရာ အဖြစ် သတ်မှတ်ခြင်း ခံရသည်။
အိုရစ်သည် ယူနက်စကို၏ သဘာဝ နှင့် ယဉ်ကျေးမှု နှစ်ခုစလုံး အတွက် ရောနှော သတ်မှတ်ခြင်း ခံရသော ဒေသ ၂၈ ခု အတွင်း တစ်ခု အပါအဝင် ဖြစ်သည်။
Natural and Cultural Heritage of the Ohrid region ကိုးကား Category:မြောက်မက်စီဒိုးနီးယားနိုင်ငံရှိ ကမ္ဘာ့အမွေအနှစ်နေရာများ Category:ဥရောပရှိ မြို့များ Category:မြောက်မက်စီဒိုးနီးယားနိုင်ငံရှိ မြို့များ။
နီနီခင်ဇော် သည် မြန်မာ ပေါ့ခ် အဆိုတော်တစ်ဦး ဖြစ်သည်။
သူမသည် ဆေးတက္ကသိုလ် ၂၊ရန်ကုန် တွင် တက်ရောက်ခဲ့သည်။
သူမသည် ၂၀၁၃ အရှေ့တောင်အာရှအားကစားပြိုင်ပွဲ ဖွင့်ပွဲနှင့် ပိတ်ပွဲအခမ်းအနားများတွင် ပါဝင်ဖျော်ဖြေခဲ့သည်။
သူသည် သံစဉ်များနှင့်ကမ္ဘာ သီချင်းပြိုင်ပွဲ၏ ၂၀၀၈ ရာသီ၌ အနိုင်ရခဲ့သည်။
အသက်မွေးဝမ်းကျောင်း သူမသည် ၂၀၀၈ခုနှစ် သံစဉ်များနှင့်ကမ္ဘာ အဆိုပြိုင်ပွဲ၏ အနိုင်ရသူဖြစ်သည်။
သူမသည် ၂၇ ကြိမ်မြောက် ဆီးဂိမ်းစ်၌ သွေးချင်းတို့ဌာနေ မြန်မာပြည်၊ ထာဝရမြန်မာ၊ ပြန်ဆုံမယ် တေးတို့ဖြင့် ဖျော်ဖြေခဲ့သည်။
၎င်းသီချင်းများသည် ယခုတိုင်အောင်မြင်ဆဲ ဖြစ်သည်။
thumb|တတိယ​မြောက် တစ်ကိုယ်​တော်အ​ခွေ MVထွက်ရှိခြင်း လက်မှတ်ထိုးပွဲတွင် လက်မှတ်​ရေးထိုး​နေစဉ် တစ်ကိုယ်​တော်​ဖျော်​ဖြေပွဲများ နီနီခင်​ဇော်၏ တစ်ကိုယ်​တော်​ဖျော်​ဖြေပွဲများကို ရတ် ဗော်လူးရှင်း ဖျော်ဖြေပွဲ (REDVolution Shows) အမည်များဖြင့် ကျင်းပ​​လေ့ရှိသည်။
သူ၏ ပထမဆုံးတစ်ကိုယ်​တော်​ဖျော်​ဖြေပွဲကို ၂၀၁၇ခုနှစ်ဧပြီ၁ရက်​နေ့တွင် ရန်ကုန်မြို့၊ပြည်သူ့ရင်ပြင်တွင်ကျင်းပခဲ့သည်။
ဒုတိယ​မြောက်ပွဲကို ၂၀၁၈ခုနှစ် ဧပြီ ၇ရက်နှင့်၈ရက်တို့တွင် ရန်ကုန်မြို့၊ အမျိုးသားဇာတ်ရုံတွင် Retro Themeဖြင့်ကျင်းပခဲ့သည်။
တတိယ​မြောက် ​ဖျော်​ဖြေပွဲကို ၂၀၁၉ခုနှစ် နိုဝင်ဘာလတွင် Party Themeဖြင့် မန္တ​လေးမြို့တွင် ကျင်းပမည်ဖြစ်သည်။
အ​သေးစားတစ်ကိုယ်​တော်​ဖျော်​ဖြေပွဲအဖြစ် fg live loungeမှ ကျင်းပ​သော မိုးရာသီ​ဖျော်​ဖြေပွဲများတွင်လည်း ​ဖျော်​ဖြေခဲ့သည်။
၂၀၁၉ခုနှစ် ဇူလိုင်လ၂၀ရက်​နေ့တွင် ရန်ကုန်မြို့ ​ရေကူးအသံလွှင့်ရုံ၌ တတိယ​မြောက် တစ်ကိုယ်​တော်အ​ခွေ၏ Music Video စတင်ဖြန့်ချိခြင်းနှင့်အတူ ​ဖျော်​ဖြေခဲ့ခြင်းဖြစ်သည်။
thumb|အ​သေးစားတစ်ကိုယ်​တော်​ဖျော်​ဖြေပွဲတွင် ​ဖျော်​ဖြေ​နေ​သော နီနီခင်​ဇော် ရရှိခဲ့သောဆုများ သံစဉ်များနှင့်ကမ္ဘာ (၂၀၀၈) မြန်မာနိုင်ငံဂီတဆု ၂၀၁၄ ခုနှစ် အကောင်းဆုံး ပေါ့ပ်သီချင်း: မျှော်လင့်ချက် တစ်စုံတစ်ရာ စီးတီးအက်ဖ်အမ်၏ လူကြိုက်အများဆုံး အမျိုးသမီးအဆိုတော်ဆု (၂၀၁၄)Ni Ni Khin Zaw won City FM’s most popular woman singer award of the Year for 2014 at the station’s 13th anniversary event အယ်လ်ဘမ်များ မာရီယို (၂၀၁၂) အနီရောင် (၂၀၁၅) ယူ (၂၀၁၇) ပါတီခင်​ဇော် (၂၀၁၉) မီနီ အယ်လ်ဘမ်များ Summer (၂၀၁၉) ပုဂ္ဂိုလ်ရေးဘဝ သူမသည် စူပါ ရက် (အနီရောင်) အမည်ဖြင့် အလှကုန်များ ထုတ်လုပ်နေသည်။
ဒျူမီတာသည် မွန်တီနီဂရိုးနိုင်ငံ အနောက်မြောက်ပိုင်းရှိ တောင်တန်း တစ်ခု ဖြစ်ပြီး ၎င်း၏ အမည်ဖြင့် အမျိုးသားဥယျာဉ် ကို အမည်ပေးထားသည်။
အမြင့်ဆုံးတောင်ထိပ်ဖြစ်သော ဘာဘိုတော့ဗ် ကု သည် ၂,၅၂၃ မီတာမျှ မြင့်သည်။
မြောက်ဘက်တွင် တာရာမြစ်၏ ချောက်ကမ်းပါး တွင် လည်းကောင်း၊ အနောက်ဘက်တွင် ပီဗာမြစ်၏ ချောက်ကမ်းပါးတွင်လည်းကောင်း၊ တောင်ဘက်တွင် ကိုမာနီကာမြစ်၏ ချောက်ကမ်းပါးတွင် လည်းကောင်း နယ်နိမိတ် အဆုံးသတ်သည်။
အရှေ့ဘက်တွင် ၄,၉၂၁ ပေ (၁, ၅၀၀ မီတာ) မျှ မြင့်သော ဂျာဇီစကာ ပိုဗာ (ကန်များ၏ ကုန်းပြင်မြင့်) ဟု အမည်ရသော ကုန်းမြေမြင့် တစ်ခု နှင့် ဆက်စပ်သွားသည်။
ဆင်ဂျာဗီးနားတောင် သည် ဂျာဇီစကာ ပိုဗာ ကုန်းပြင်မြင့်၏ အရှေ့ဘက်တွင် ရှိသည်။
ဒျူမီတာတောင်တန်းသည် အများအားဖြင့် ဇာဗလာဂျက် စည်ပင်သာယာနယ်နိမိတ် အတွင်းတွင် တည်ရှိသည်။
ဘင်နီဟာမက် ခံတပ် သို့မဟုတ် ဘင်နီဟာမက်၏ အယ်လ်ကာလာ သည် အယ်လ်ဂျီးရီးယားနိုင်ငံရှိ တံတိုင်းကာရံထားသော နန်းစိုက်ရာ မြို့တော်တစ်ခု ဖြစ်ခဲ့သည်။
ယခုအခါ အပျက်အစီး အခြေအနေတွင် ရှိသော်လည်း ၁၁ ရာစုက ဟမ်မာဒစ် မင်းဆက်၏ ပထမဆုံး မြို့တော် ဖြစ်ခဲ့သည်။
အမ်ဇီလာမြို့၏ အရှေ့မြောက်ဘက်ရှိ ဟော့ဒ်နာတောင်တန်းများ အတွင်းတွင် တည်ရှိကာ အမြင့်ပေ ၄,၆၅၂ပေ (၁,၄၁၈ မီတာ) အမြင့်တွင် တည်ရှိသည်။
အနီးအနားရှိ တောင်ကုန်းများမှ ရေပေါများစွာ ရရှိသည်။
ဘင်နီဟာမက် ခံတပ်သည် မာဒစ်မြို့ အနီးတွင် တည်ရှိပြီး အယ်လဂျီးယားမြို့ ၏ အရှေ့တောင်ဘက် ၁၄၀မိုင် (၂၂၅ ကီလိုမီတာ) အကွာ မာဂရက်ဘ် ဒေသ အတွင်း တည်ရှိသည်။
၁၉၈၀ ခုနှစ်တွင် ယူနက်စကိုမှ ကမ္ဘာ့အမွေအနှစ်နေရာ စာရင်းတွင် ထည့်သွင်းခဲ့ပြီး "တံတိုင်း တည်ဆောက်ထားသော မွတ်စလင် မြို့တော်၏ ပုံ အစစ်အမှန်" ဟု ဖော်ပြခဲ့သည်။
Steemit သည် လူမှုသတင်း ဝန်ဆောင်မှု တစ်ခုဖြစ်ပြီးhttps://steemit.com Steem အမည်ရှိ blockchain ဒေတာဘေ့စ်ပေါ်တွင် ဖန်တီးထားသော ဘလော့ဂ်နှင့် လူမှုကွန်ယက် ဝက်ဘ်ဆိုဒ် ဖြစ်သည်။
ချုံးဟ ဇန်ဘယ် သည် ရှေးခေတ် အီလမ် လူမျိုးတို့၏ အဆောက်အဦး အစုအဝေးဖြစ်ပြီး အီရန်နိုင်ငံ ခူးဇက်စတန် ပြည်နယ်တွင် တည်ရှိသည်။
၎င်းသည် မက်ဆိုပိုတေးမီးယားခေတ်က တည်ဆောက်ခဲ့သော ဇစ်ဂါရက် အမျိုးအစား အဆောက်အဦး ဖြစ်ပြီး မက်ဆိုပိုတေးမီးယား ဒေသ၏ ပြင်ပတွင် ရှိသော အနည်းငယ်သော ဇစ်ဂါရက်များထဲမှ တစ်ခု ဖြစ်သည်။
ဆူဆာမြို့၏ အရှေ့တောင်ဘက် ၁၉မိုင် (၃၀ ကီလိုမီတာ) အကွာ နှင့် အာဗက်မြို့၏ မြောက်ဘက် ၅၀မိုင် (၈၀ ကီလိုမီတာ) အကွာတွင် ရှိသည်။
ပါဆီပိုးလစ် သည် အာခီးမနစ် အင်ပိုင်ယာ (၅၅၀-၃၃၀ ဘီစီ) ၏ ပွဲတော်ကျင်းပရာ မြို့တော်တစ်ခု ဖြစ်သည်။
အီရန်နိုင်ငံ ဖားစ်ပြည်နယ် ရှီရပ်ဇ်မြို့တော်၏ အရှေ့မြောက်ဘက် ၆၀ ကီလိုမီတာ အကွာတွင် တည်ရှိသည်။
ပါဆီပိုလစ်ရှိ အစောဆုံး အကြွင်းအကျန်မှာ ဘီစီ ၅၁၅ ခုနှစ် မှ ဖြစ်သည်။
၎င်းသည် အားခီးမနစ် စတိုင်လ် ဗိသုကာ လက်ရာ၏ ပြယုဂ်တစ်ခု ဖြစ်သည်။
ယူနက်စကိုမှ ပါဆီပိုးလစ်မှ အပျက်အစီးများကို ကမ္ဘာ့အမွေအနှစ်နေရာ အဖြစ် ၁၉၇၉ ခုနှစ်တွင် ကြေညာခဲ့သည်။
နာ့ခ်ရှီဂျာဟန်ရင်ပြင် (ကမ္ဘာ့ရင်ပြင်၏ ပုံရိပ် ဟု အဓိပ္ပာယ်ရသည်) သည် အီရန်နိုင်ငံ အစ်စ်ဖာဟန်မြို့ ၏ အလယ်ဗဟိုတွင် တည်ရှိသော ရင်ပြင်တစ်ခု ဖြစ်သည်။